Diari Oficial de la Generalitat Valenciana


Sumari del DOGV 5253, del 08-05-2006 (2006/4131)

Notificació a Karin Friedrich i un altre. Judici ordinari número 125/2003.
--------------------------------------------------------------------------

### Dades del document

Número de DOGV
:   5253

Data del DOGV
:   08-05-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/4131


Organisme emissor
:   Jutjat de Primera Instància Número 1 de Torrevieja

Tipus de document
:   Anunci

Notificació a Karin Friedrich i un altre. Judici ordinari número 125/2003. [2006/A4131]  
Procediment: assumpte civil 125/2003.  
Judici: judici ordinari 125/2003.  
Part demandant: Gilbert-Selwyn Lloyd i Kathleen Lloyd.  
Part demandada: Karin Friedrich i Marcel Paul Friedrich.  
Sobre: ordinaris.  
En el judici referit, s'ha dictat la resolució que, literalment, és com es diu tot seguit:   
«Sentència  
Jutgessa que la dicta: Gloria Moxica Pruneda.  
Lloc: Torrevieja (Alacant).  
Data: 5 de maig de 2005.  
Part demandant: Gilbert-Selwyn Lloyd i Kathleen Lloyd.  
Procuradora: Ana María Diego Sarabia.  
Part demandada: Karin Friedrich i Marcel Paul Friedrich.  
Objecte del judici: ordinaris.  
Torrevieja, 5 de maig de 2005  
Gloria A. Moxica Pruneda, jutgessa substituta del Jutjat de Primera Instància número 1 dels d'esta ciutat, ha dictat, en nom del rei la següent   
Sentència  
Vist el judici ordinari número 125/2003, que té com a part demandant Gilbert Selwyn Lloyd i Kathleen Lloyd, representats per la procuradora Diego Sarabia i assistits pel lletrat senyor Mateo Serrano, contra Karin Friedrich i Marcel Paul Friedrich, declarats en rebel·lia en la present causa.  
Antecedents de fet  
1. Que la part actora va presentar una demanda de judici ordinari amb data 4 d'abril del 2003, en què sol·licitava que s'elevara a escriptura pública el contracte privat de compravenda de l'habitatge siti a Torrevieja, urbanització Nueva Torrevieja, habitatge número 12, ara carrer 2, número 26.  
2. Que, una vegada admesa a tràmit la present demanda, se'n va ordenar, entre altres, la substanciació pels tràmits del judici ordinari, intentant-se la citació a termini de forma personal a les parts en diverses ocasions, mitjançant edictes d'11 de novembre de 2004, però no hi van comparéixer i per això van ser declarades en rebel·lia el dia 23 de març de 2005.  
3. Després d'això es van citar les parts a la compareixença prèvia que estableix l'article 414 de la Llei d'Enjudiciament Civil, a la qual va comparéixer degudament la part actora, però no ho van fer la part demandada i aquella, després de sol·licitar com a prova la documental per reproduïda atés que no havia sigut impugnada, i va sol·licitar que es dictara una sentència, sense la necessitat d'un assenyalament a judici, de conformitat amb l'article 429.8 de la Llei d'Enjudiciament Civil.  
4. En la tramitació de les presents actuacions s'han observat les prescripcions legals.  
Fonaments de dret  
1. Els actors, senyors Lloyd, sol·liciten per mitjà del present procediment que els demandats, com a hereus del senyor Friedrich, formalitzen l'escriptura pública del contracte privat de compravenda de l'habitatge siti a la urbanització Torrevieja Nueva, de Torrevieja, vil·la número 12, signat l'any 1984, en què s'establia en la seua clàusula segona 6), que una vegada pagat el preu total s'atorgaria l'escriptura pública, desprenent-se tot això de la traducció aportada a les actuacions del contracte privat subscrit entre els demandants i el senyor Friedrich, difunt, els hereus del qual segons la interlocutòria de declaració d'hereus del Jutjat de Primera Instància número 1 de Cartagena de 21 de març de 1985, són els actuals demandats. Així mateix, consta que l'habitatge descrit consta al Registre de la Propietat de Torrevieja al número 2 de Torrevieja, abans Registre de la Propietat número 2 d'Oriola, junt amb altres, l'habitatge número 12. Tota esta documental consta aportada a actuacions i no ha sigut impugnada de contrari. Així mateix, consta que els demandants han pagat la totalitat de les quantitats que havien de pagar per la compra de l'habitatge esmentat, i que en fan ús a títol d'amos des de 1985, també acreditat per la documental que figura en les actuacions.  
2. L'article 1.089 del Codi Civil estableix que les obligacions naixen de la llei, dels contractes i dels quasi contractes, i que les que naixen dels contractes tenen força de llei entre les parts contractants (article 1.091 del Codi Civil). Aplicant el s'ha dit adés al cas que ens ocupa, hem de donar raó a la part actora en la seua petició, atés que, havent-se subscrit un contracte entre els actors i el senyor Friedrich, difunt, i sent els demandats els hereus d'este, i havent complit les seues obligacions els actors, correspon als demandats el compliment de les seues, i en concret de fer públic el contracte privat de compravenda subscrit.  
3. En virtut de l'article 394.1 de la Llei d'Enjudiciament Civil pertoca imposar les costes a la part demandada.  
Vistos els preceptes legals esmentats i els restants que són aplicables de manera general i pertinent.  
Decisió:  
Mitjançant la present sentència he d'estimar i estime íntegrament la demanda interposada per la procuradora senyora Diego Sarabia, en representació de Gilbert Selwyn Lloyd i Kathleen Lloyd, contra Karin Friedrich i Marcel Paul Friedrich, i conseqüentment condemne Karin Friedrich i Marcel Paul Friedrich a atorgar l'escriptura pública de compravenda a favor de Gilbert Selwyn Lloyd i Kathleen Lloyd, de l'habitatge siti a Torrevieja, urbanització Nueva Torrevieja, vil·la 12, ara carrer 2, número 26, fixant-hi l'objecte de la compravenda així com l'import amb la indicació que este ha sigut pagat en la seua totalitat, amb la condemna expressa en costes a la part demandada.  
La present resolució no és ferma i contra ella pot interposar-se un recurs d'apel·lació, davant de l'Audiència Provincial d'Alacant, Secció Setena, amb seu a Elx, el qual s'ha de preparar de conformitat amb l'article 457 de la Llei d'Enjudiciament Civil, en el termini de cinc dies comptadors des de l'endemà a la notificació d'aquella, i davant d'este Jutjat; en el recurs s'ha de citar la resolució impugnada i manifestar la intenció de recórrer, indicant els pronunciaments que s'impugnen.  
Que es deduïsca un testimoniatge de la present resolució perquè s'unisca a les actuacions, i que es duga l'original al llibre de sentències d'este Jutjat.  
Esta és la meua sentència, que pronuncie, mane i firme.  
Publicació: la jutgessa que subscriu l'anterior sentència, la va llegir i publicar, celebrant audiència pública en el mateix dia de la seua data. En done fe, a Torrevieja.»  
Atés que es desconeix el domicili o residència actuals de la part demandada, mitjançant la provisió de 16 de març de 2006 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat Valenciana, per a dur a terme la diligència de notificar sentència.  
Torrevieja, 16 de març de 2006.. La secretària judicial: Eva Fernández Puga.  
Diligència. Torrevieja, 16 de març del 2006  
L'estenc jo, la secretària judicial, per a fer constar que el present edicte ha quedat fixat en el dia de hui en el tauler d'anuncis. Done fe.